Nafarroako Parlamentuko Mahaiak, 2019ko martxoaren 25ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Mónica Doménech Linde andreak aurkeztutako galdera, familia gurasobakarrei eta familia ugariei buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko martxoaren 25ean

Lehendakaria: Ainhoa Aznárez Igarza

GALDERAREN TESTUA

Nafarroako Gorteetako kide den eta Unión del Pueblo Navarro (UPN) talde parlamentarioari atxikita dagoen Mónica Doménech Linde andreak, Legebiltzarreko Erregelamenduan ezarritakoaren babesean, honako galdera hauek aurkezten ditu, idatziz erantzun dakizkion:

– Zenbatu al duzue guraso bakarreko zenbat etxe seme-alabadun dagoen Nafarroan? Eman, mesedez, datu eguneratuak. Eta familiaburuaren sexuaren araberakoak.

– Familia gurasobakarrei buruzko Legearen gaineko informazio-eskaerarik jaso al duzue? Zenbat kontsulta? Zer kontsulta-mota? Zein izan da erantzuna?

– Familia ugariaren zenbat titulu dago indarrean une honetan? Eman datuak mailaren, berritzeen eta titulu berrien arabera sailkatuta. Zenbat familiak mantendu dute Bereziaren maila errenta dela-eta nahiz eta seme-alaba kopuruaren arabera maila orokorrekoak izatera igaro behar ziren?

– Familia gurasobakarrentzako laguntzei buruzko informazio-eskaerarik jaso al duzue? 2018an eskatutako laguntzei buruzko datuak jaso nahi ditut: emandakoak (zenbatekoa) eta ukatutakoak. Familia onuradunen kopurua eta ukatu direnen kopurua. Ukatzeko arrazoia.

Iruñean, 2019ko martxoaren 14an

Foru parlamentaria: Mónica Doménech Linde